open-index/open-wikipedia-markdown huggingface dataset:
بن تونرت

**بن تونرت** ؤلا **بن تونيرت**، سميتو كاملة هي **أبو عبد الله محمد بن جعفر لقيسي**، تزاد عام 1085 ف قلعة بني حماد. قرا ف بجاية من بعد ف قرطبة. ولا من بعد معلم وقاضي فمدينة فاس. مات فنفس لمدينة عام 1172.

## كتاب سميات
ف لوقيتا ديال لموحيدين، كانو الصلاطين دارو محاولة ديال معيرة لأمازيغية ب هدف توحيد شمال إفريقيا من الناحية اللغوية، بواحد لاباز ديال تشلحيت (أمازيغية مصمودة). كتب ديك ساعة بن تونرت واحد ديكسيونير عربي-أمازيغي معروف بسميت *[[كتاب لأسماء]]* (لكتاب ديال سميات)، لغالبية الصاحقة ديال المصطلحات لي فيه جايين من تشلحيت (أمازيغية جنوب لمغريب).

## مصادر


تصنيف:كتاتبيا مغاربا د لقرن 12
تصنيف:بيوغرافيا د رجال
تصنيف:لوغات أمازيغية
تصنيف:زيادة 1085
تصنيف:وفيات 1172
تصنيف:ناس توفاو ف فاس
تصنيف:تاريخ د جزاير
تصنيف:تاريخ د لمغريب
إيكونومي

[تصغير|[أدام سميث مول كتاب تّروة د لقومان، كان يمكن أول واحد فكّر ف لقتيصاد بشكل مضبوط، ؤ لونصا لمجال د ليكونومي]]
**ليكونومي** ؤلا **عيلم لقتيصاد** ؤلا **صّيونص د لقتيصاد** هو واحد لمجال عيلمي اللي كينتامي ل عيلم جّتيماع و كيهتم بواحد لمجموعة د لجوانب بحال لينتاج، التوزيع، و سّتيهلاك د سّلاعي ؤ سّربيسات.

كاتركز ليكونومي على سلوك وتفاعل واحد الناس كنسميوهوم لووكالا لقتيصاديين وكيركز عوتاني على لخدمة ديال لقتيصادات لخرة. كيحلل لقتيصاد لجزئي لعناصر اللي كتعتابر أساسية ف لقتيصاد، و اللي كيكون فيها لووكالا لفرديين و لأسواق و تفاعلات ديالهم، و نتايج هاد التفاعلات. و يمكن يشمل لووكالا لأفراد، متلا، لعائلات و الشركات و شّرّايا و لبيّاعا. كيحلل لقتيصاد لكلي لقتيصاد كا نيضام كيتفاعل فيه لينتاج و سّتيهلاك و تخباع لفلوس ؤ سّتيتمار، و لعوامل اللي كتأتر عليه: بحال توضيف موارد لخدمة و رّاسمال و لرض ، وتضخم لعوملة، و النمو لقتيصادي، و السياسات لعامة اللي عندها تأتير على هاد لعناصر كاملة. وزيد وزيد...

كتشمل لفروق لواسعة ف عيلم لقتيصاد بين لقتيصاد لإيجابي، و وصف "شنو هوّا"، و لقتيصاد لمعياري، اللي كيدعو ل "داكشي لي خاصو يكون" ؛ بين نضرية لقتيصادية و لقتيصاد لتطبيقي؛ بين لعقلانية و لقتيصاد السلوكي. وبين لقتيصاديات السايدة و لقتيصاد بدعي (لي فيه إبداع ؤ تجديد).

نقدرو نطبقو التحليل لقتيصادي ف لمجتمع، ب داكشي لي فيه بحال لعقارات، تّبزنيس، لفينونس، الرعاية الصحية،  لهنداسة  و لحوكومة.  ؤ كيتطبق حتا علا مواضيع بحال لجاريمة،  التعليم،  لفاميلة،  لفيمينيزم،  لقانون،  لفلسفة،  السياسة، الدين، لمؤسسات جّتيماعية، لحرب،  صّيونص،  و لبيئة.

## مصادر

## لمزاود
* 
* بلوݣ علا لمفاهيم د تّداول ؤ لفينونس ب شكل مبسط (ب لعربية) 

## شوف تا
* تلعاب

تصنيف:ليكونومي

تصنيف:مقالات فيها مصدر و 3000 بايت
حسني مبارك

**محمد حسني مبارك** (تولد ف 4 ماي 1928 ف كفر لمصيلحة - مات ف 25 فبراير 2020 ف لقاهرة) كان عسكري و سياسي مصري، و كان هو الرايس الرابع د مصر (من 1981 ل 2011). بدا مبارك لخدمة مع لعسكر من 1950، و بقا غادي و تيطلع ف لݣراد، تا ولاّ هو لقايد د لقوات لجوية د مصر ف 1972، و كان هو الشاف ديال الطيران د مصر ف لحرب د أكتوبر 1973. ف 1975، ردّو أنور السادات نايب الرئيس د لبلاد، و من مورا ما تقتل السادات ف 1981، ولاّ مبارك هو الرئيس. بقا مبارك رئيس 30 عام (تدارت فيها ستفتاءات عليه كان ديما تيربح فيها، ف 1987 و 1993 و 1999)، تا جات تورة ف 2011 (ف لوقت د الربيع د الشعوب) اللي تحيّد فيها بزز منو من لحكيم، و جا موراه محمد مرسي.

من مورا التورة، تحكم عليه ف 2012 بلحبس لمؤبد، ولكن من بعد تطلق، و تبدل لحكم للبراءة ف 2014. ف 2015 تحاكم عاوتاني وتحكم عليه بتلت سنين د لحبس هو و ولادو. ف 2017، عاوتاني خرج ببراءة، و بقا عايش ف لقاهرة تا مات فيها و تدفن ف ݣنازة عسكرية.
## مصادر


تصنيف:زيادة 1928
تصنيف:وفيات 2020
تصنيف:السياسة د مصر
تصنيف:مصريين
تصنيف:ناس توفاو ف لقاهرة
تصنيف:مقالات فيها مصدر و 3000 بايت
ليستة د دواوين د شيعر ب داريجة

هاد لپاج كاتحاول تجمع ليستة ديال جميع لكتوبا د شّيعر ؤ دّواوين شّيعرية لي تكتبات ب دّاريجة لمغريبية. شّيعر ب دّاريجة لمغريبية، ؤ شّيعر لعامي ف لبلدان نّاطقة ب لعربية ب شكل عام، كيتسما زاجال.

علا حساب لكاتب لمغريبي محمد يحيى قاسمي، كاينين كتر من 307 ديوانات د زّاجال تّطبعات ؤ تّنشرات ف لمغريب ما بين 1976 ؤ 2012. بشكل عام، لعاداد ديالها بقا كيتزايد من عام ل عام.

## تاريخ مامعروفش

## تال 1990

## 1991 تال 1995

## 1996

## 1997

## 1998

## 1999

## 2000

## 2001

## 2002

## 2003

## 2004

## 2005

## 2006

## 2007

## 2008

## 2009

## 2010

## 2011

## 2012

## 2013

## 2014

## 2015
شوف ليستة د دواوين د شيعر ب داريجة/2015

## 2016
شوف ليستة د دواوين د شيعر ب داريجة/2016

## 2017
شوف ليستة د دواوين د شيعر ب داريجة/2017

## 2018
شوف ليستة د دواوين د شيعر ب داريجة/2018

## 2019
شوف ليستة د دواوين د شيعر ب داريجة/2019

## 2020
شوف ليستة د دواوين د شيعر ب داريجة/2020

## 2021
شوف ليستة د دواوين د شيعر ب داريجة/2021

## 2022

## مصادر

## شوف تا
* داريجة
* تاريخ لكتابة ب داريجة
* ليستة د لمكتوبات ب داريجة
* ليستة د لكتوبا د لمسرح ب داريجة


تصنيف:مقالات فيها مصدر و 3000 بايت
عبدلواحد بلقزيز

**عبد الواحد بلقزيز**، تولد ف 5 يوليوز 1939 ف مراكش ؤ مات ف 19 أكتوبر 2021 ف رباط، هو محامي ؤ سياسي ؤ ديپلوماسي مغريبي. كان لامين لعام تامن د لمنضمة د لمؤتمر لإسلامي من 2001 ل 2004.

## حياتو
تولد عبدلواحد بلقزيز ف 5 يوليوز 1939 ف مراكش. قرا ف لكوليج د سيدي محمد ف نفس لمدينة ؤ ليسي مولاي يوسف ف رباط. قرا لقانون ف كلية لحقوق د جاميعة محمد لخاميس ف رباط، ؤ خدا دوكتورا ف لقانون من لجاميعة د رين ف فرانصا.

خدم بلقزيز ف مناصب مختالفة ف بزاف د لمؤسسات تعليمية ؤ لقانونية ؤ حتا ف لجنات وزارية من 1963 ل 1977. ف عام 1977، تعين سفير ف لعيراق. ؤ خدا لمنصب د وزير لإعلام ف لحوكومة د محمد لمعطي بوعبيد من 27 مارس 1979 ل 5 أكتوبر 1981. تزاد ليه موراها لقطاع د شبيبة ؤ رياضة ف 5 نونبر 1981 مور تعديل لحوكومي ؤ بقا ف لمنصب حتال 30 نونبر 1983، فين تعين وزير د لخاريجية ؤ بقا حتال 18 فبراير 1985. مورما سالا لخدامي لوزارية، رجع يخدم ف لجاميعات.

كان عميد ديال جاميعة لحسن تاني ف دار لبيضا (1985–1992)، جاميعة بن طفيل ف قنيطرة (1992–1997)، ؤ جاميعة محمد لخامس ف رّباط (1997–2000).

ف 2001، ولا لامين لعام تامن د منضمة لمؤتمر لإسلامي. ستنكر هجومات 11 شتنبر ف ميريكان ؤ وصفها بلي هي "فعايل إجرامية ؤ وحشية كاتعارض معا ݣاع لعهود ؤ لقيم لإنسانية ؤ ديانات سماوية ف لمقدمة ديالهم لإسلام". كما قاد حتا لمعارضة د لمنضمة ل لغزو د لعراق د 2003. خرج موراها تقاعد ف لخر د 2004.

## مصادر

تصنيف:زيادة 1939
تصنيف:وفيات 2021
تصنيف:ناس قراو ف جاميعة محمد لخاميس
تصنيف:ديپلوماسيين مغاربا
تصنيف:سياسي مغريبي
تصنيف:أكاديميين مغاربا
تصنيف:مقالات فيها مصدر و 3000 بايت
تصنيف:ناس تزادو ف مراكش
تصنيف:ناس توفاو ف الرباط
تصنيف:ناس د مراكش
تصنيف:سياسيين مغاربا د لقرن 21
طوكولوسيدا

**طوكولوسيدا** (ب لّاتينية **Tocolosida**) هيّا ݣصر ديفاعي (كاسطرا) قديم كان ف مملكة موريطانية ؤ من بعد ف لإقليم رّوماني د موريطانية طّنجية. لموضع لحالي ديالها دابا معروف ب بلاد تاݣورارت ؤلا عين تاݣورارت ؤلا لݣزيرة، ؤ كاين علا واد ردم ف لجانوب ديال وليلي. طوكولوسيدا هيّا وحدة من 5 د لݣصورا ديفاعيين تّبناو باش يدافعو علا لمدينة د وليلي، ؤكانت مخدّمة ل هاد لمهمة من 30 قبل لميلاد حتال 300 ميلادية. مي كاينين أديلّة بلي بقات مخدمة حتا ف لفترة لإسلامية.

طوكولوسيدا معروفة ف لوتايق لقديمة من تّسافيرة د أنطونينوس ؤ لجغرافيا د كلاوديوس پطوليمايوس.

## مصادر

## شوف تا
* شالة
* ليكسوس
* تامودا
* وليلي

تصنيف:معلمة ف جهة فاس مكناس
تصنيف:مدون مغريبية أتارية
تصنيف:جهة فاس مكناس
تصنيف:لمغريب لقديم
تصنيف:لإمبراطورية الرومانية
تصنيف:موقع أتاري ف لمغريب
محمد مرسي

**محمد محمد مرسي عيسى لعياط**، لمعروف ب محمد مرسي (تولد ف 8 غشت 1951 ف لعدوة، مات ف 17 يونيو 2019 ف حبس طرة) كان سياسي و أستاذ جامعي مهندس مصري، و كان هو الرايس لخامس د مصر (من يونيو 2012 ل يوليوز 2013). تحيّد مرسي من لحكيم ف 2013 من مورا لينقيلاب لعسكري اللي دارو عليه عبد لفتاح السيسي، اللي ولاّ رئيس موراه.

مرسي كان داخل مع لإخوان لمسلمين، و كان هو الرئيس د لحزب د لعدالة و لحرية (اللي تأسس مورا التورة د مصر د 2011). من مورا ما تحيد من الرئاسة، تعتاقل مرسي وتحاكم ببزاف د التهم منها "لمعاونة مع قطر ولحركة د حماس ضد لأمن د لبلاد" و "التخراج د أسرار د لأمن". بقا مقبوط تا مات نهار 17 يونيو 2019، ملّي كان باقي تيتحاكم و سخف ف وسط لمحكمة.
## مصادر


تصنيف:زيادة 1951
تصنيف:وفيات 2019
تصنيف:السياسة د مصر
تصنيف:مصريين
أمسا (سيت أركيولوجي)

**أمسا** هوّا سيت أركيولوجي ؤ تجمع سكاني صغير قديم، قريب من تطوان، كيرجع تّأسيس ديالو غالبا ل لّخر ديال لقرن سّات قبل لميلاد. لموضع ديال أمسا جا قريب ل لاكوط، علا واد مارتيل، ؤ تّكتاشف ف 2008 من طاراف فرقة د لباحيتين لمغاربا ؤ سّپنيوليين. لأتار لي تّلقاو ف أمسا بحال ف مواضع خرين قراب كيدلو علا تّجارة معا لفينيقيين، ؤ يمكن حتا ستيطان مؤقت من طارافهوم وخا هاد لبلان مامتيقنينش منو لباحيتين. لأوج ديال رّاواج لقتيصادي ف أمسا كان مابين لّخر د لقرن رّابع ؤ لقرن تّالت ق.م.

بحال مواقع خرين حداه، يقدر يرجع لأصل ديال لستيطان د أمسا من طاراف بنادم بشكل مستامر ل لعصر لبرونزي لّخّر. لموضع ديالها يقدر يكون تّستعمل ف تمليح لحوت ف لفترة لقبلرومانية.

## مصادر

## شوف تا

* وليلي
* ليكسوس
* باناصا

تصنيف:تاريخ د لمغريب
تصنيف:تطوان
تصنيف:تاريخ د تطوان
تصنيف:مدون مغريبية أتارية
تصنيف:مقالات فيها مصدر و 3000 بايت
سكانيا

تصغير|يسار|250px|<P ALIGN=center>كاميو ديال سكانيا من 2007.</p>

**سكانيا** (بالسويدية: **Scania**) هي شركة سويدية تاتصنع لكاميويات لكبار، لكيران، و لموطورات الصناعية و لبحرية. تأسسات الشركة ف 1911 و لمقر ديالها كاين ف لمدينة د سوديرطيليي ف لجنوب د سطوكهولم. هي من أكبر الشركات د لكاميويات ف لعالم، تيخدم فيها كتر من 50.000 واحد، و عندها مقرات ف كتر من 100 بلاد.

ف 2006، شرات الشركة د فولكسڤاڭن لألمانية سكانيا، و ردّاتها تابعة ليها. السمية د الشركة جاية من منطقة ف السويد (سكوني)، اللي سميتها ب لينݣليزية "سكانيا".
## مصادر


تصنيف:شركة سويدية
تصنيف:مقالات فيها مصدر و علاين 3000 بايت
بريطانيا

هادي صفحة د التوضيح، كلمة **بريطانيا** يمكن يكونو عندها سيرتو هاد لمعاني:

* لمملكة لمتحدة: دولة مولات سيادة ف ؤروپا لي تّريطوار ديالها كيشمل لڭزاير لبريطانية، شّمال د ڭزيرة إرلاندا، ؤ ڭزاير خرين.
* بريطانيا لعضيمة: أكبر ڭزيرة ف لمملكة لمتحدة ؤ ؤروپا

## معاني خرين
* لڭزاير لبريطانية: أرخبيل لي كيشمل بريطانية لعضيمة، لڭزاير د إرلاندا ؤ ڭزاير خرين.
* بريطانيا رّومانية: إقليم روماني لي شاد تقريبا لبلايص د نّڭليز ؤ ويلز ديال دابا.
* ممالك تاريخية ف لڭزاير د بريطانيا:
** مملكة بريطانيا لعضيمة (1707 تال 1801)
** لمملكة لمتاحدة د بريطانيا لعضيمة ؤ إرلاندا (1801 تال 1922)
* بريطانيا (سمية د موضع)
* بريطانيا (ولاية ڤيرجينيا): ڤيلاج ف ولاية ڤيرجينيا ف لميريكان

تصنيف:صفحة توضيح
حبس قارا

**حبس قارا** ؤلا **سّرداب** ؤلا **دّهليز** ؤلا **حبس نّصارا** هيّا معلامة تاريخية كاينة ف مكناس، ؤ ب تّحديد ف لقصبة لإسماعيلية. ؤ هيّا عيبارة علا شومبرات كبار تحت لرض، ب ساريات عراض، لي تّبنات ف لبدية د لقرن تمنطاش، ب أمر من سّلطان مولاي سماعيل. وخا حبس قارا معروف سيرتو كا حبس فين كانو كيتسجنو لؤروپيين لي تقبطو ف لبحر من طاراف لقراصنة، أغلبية د لحرايفية د تّاريخ متافقين بلي لستيعمال لأصلي ؤ رائيسي ديالو كان كا بلاصة د لخزين ديال لماكلة ؤ دّوزان د لعساكريا.

## سّمية
وحدة من رّوايات علا لأصل ديال حبس قارا كاتݣول بلي سميتو جات من سّمية ديال محابسي برطقيزي لي كان موهنديس معماري ؤ دار تّخطيط ديال لبلاصة موقابيل باش سّلطان مولاي سماعيل يعطيه لحرية ديالو. رواية خرة كاتݣول بلي سّمية كاترجع ل فترة د ليستيعمار، ؤ جات من لّاقاب لي تّعطا ل لمسؤول علا لحبس لي كان قرع.

## أساطير محلية
بزاف د لقيصاص ؤ لأساطير تنسجو علا حبس قارا. من بينهوم لي كاتݣول بلي هوّا لابيرانت (متاهة) لي كاتمتد تحت مكناس كولها، ؤلا حتا واصلة جيهت مراكش ؤلا تازة. لعاداد د نّصارا لي كانو محبوسين فيه حتا هوّا تبالغ فيه، لا ف لكتابات د لؤروپيين والا ديال لمغاربا. لعاداد لحقيقي غالبا كان مابين 500 ؤ 800 محابسي ؤروپي. ؤسطورة خرة كاتݣول بلي ماكانو عندو حتا شي بيبان ؤلا سراجم، ؤ بلي دّخلة لواحيدة ليه كانت فتحة ف سّقف ديالو. حجّايات كانو كيتداولو علا لأرواح شّريرة ؤ لّعنات ديال لمحابسيا لي ماتو تماك. ؤسطورة تالتة كانت كاتݣول بلي مولاي سماعيل دار شي خرجة سرية د لهروب، ؤ بلي لي لقاها كيتجازا ب لحرية ديالو.

## لمعمار ؤ لبني
حبس قارا كاين نيشان تحت سّاحة لي قدام قبة لخياطين. لبلاصة لمفتوحة منو فيها تلاتة د شّومبرات واسعين ب سقف عالي ؤ ساريات كبار. لباقي منو كانو سّلطات لفرانساوية سدّوه، بعدما وقعو حالات ديال مستكتشيفين لي ضاعو تماك ؤ ماعاودوش بانو. كاينين شحال من بلايص د لخزين تحت لقصبة، ولاكين مامعروفش واش كولهوم مرتابطين ب بعضياتهوم.

علا حساب لمؤرخ لمغريبي عبد الرحمان بن زيدان، لبني ديال لموضع صحيح ؤ متقون حيت "لمراكبيا كيدوزو فوق منو، لبهايم كيجرو حجر كبير، ؤ لمركبات د لبوخار كيدوزو فوق منو ليل ؤ نهار، ؤ زيد عاد تزرعو فوق منو جنان ؤ شجر لي كيتسقاو مرة مرة، بلا مايأتر هادشي علا لهيكل ديالو".

لبلاصة تّحتلرضية ف لغالب ماتحفراتش، مي ب لعكس، تّبنات هيّا لّولة، عاد تسقفات ؤ تدارت لقصبة فوق منها.


File:QaraPrison3.jpg
File:QaraPrison2.jpg
File:سجن قارا.jpg
File:Underground Prison (39257210214).jpg


## تّاريخ
حبس قارا تّبنا كا ݣزو من لقصبة لإسماعيلية ف مكناس، لي كانت لعاصيمة ديال سّلطان مولاي سماعيل. لختيار د مكناس، لي ماكانت عندها حتا شي أهمية تقافية ؤلا عيلمية ؤلا سياسية قبل من هاد زّمان، كان ل أهداف سطراتيجية (لموراقبة ديال لأطلس لمتوسط) ؤ باش مولاي سماعيل يخلي لبصمة ديالو ف تّاريخ د لمغريب ف بلاصة جديدة ديالو، لي ماكانوش فيها أتار ديال سلالات حاكمة ؤلا سلاطين قبل منو فيها.

لبلاصة تحتلرضية ؤ لقصبة كاملة ف لغالب تّبناو علا دّروعا ديال محابسيا ؤ عبيد.

### لقرن لعشرين
ف لفترة لستيعمارية، كانو سّلطات لفرانساوية كيستعملو حبس قارا مرة مرة باش يشدو لموقاويمين لمغاربا. شي دهاليز فيه تسدّو ب سّيما ف هاد لعوام باش مايبقاوش نّاس يتّجلاو فيهوم.

## مصادر

تصنيف:مكناس
تصنيف:تاريخ د لمغريب
تصنيف:مقالات فيها مصدر و 3000 بايت
عبد الرحمان بن زيدان

**مولاي عبد الرحمان بن محمد بن عبد الرحمان بن زيدان** (مزيود ف يونيو 1873 ف مكناس، مات ف 16 نونبر 1946) هوّا مؤريخ ؤ كاتيب مغريبي. كان ولد حفيد سّلطان مولاي سماعيل، ؤ لكتابات ديالو كيتّعتابرو أفضل لمصادر علا تّاريخ د مكناس، ؤ علا سّلالة لعلوية بشكل عام. بن زيدان تزاد ف لقصر لملكي د مكناس ؤ قرا ف جاميعة د لقرويين ف فاس. ف 1906، خدا لمنصب ديال بّاه كا نقيب ديال الجمعية د شرفا د مكناس. ف 1913 مشا للحج، ؤ ملي رجع شد منصب ديال نايب د لمودير ديال لمدراسة لعسكارية ديال دّار لبيضا، ف لوقت ديال لستيعمار لفرانساوي د لمغريب. كتابو "إتحاف أعلام الناس بجمال أخبار حاضرة مكناس" من 8 د لݣزوات، فيه مياوات د لبيوݣرافيات (سيرات د لأشخاص)، بمن فيهوم سّلاطن مولاي عبد الرحمان ؤ مولاي لحسن لول.

بن زيدان كان حاريص بزاف ف لختيار ديال لمصادر ؤ لعيون ديال لكتابات ديالو، ؤ لعالاقات لعائيلية ديالو عطاتو أكصي ل عاداد كبير د لوتايق، ضّهاير لملكية ؤ ماطيرييل تاريخي ب نواع مختالفين.

## لأعمال ديالو
* إتحاف أعلام الناس بجمال أخبار حاضرة مكناس
* الدرر الفاخرة بمآثر الملوك العلويين بفاس الزاهرة.
* العز والصولة في معالم نظم الدولة
* المناهج السوية في مآثر الدولة العلوية
* النهضة العلمية في عهد الدولة العلوية
* العلائق السياسية بين الدولة العلوية و الدول الأجنبية
* المنزع اللطيف في مفاخر المولى إسماعيل بن الشريف
* كفاية المحتاج في مدح صاحب اللواء والتاج
* رحلة ف لحيجاز تّنشر شوية منها ف جورنال "السعادة" - 1938 - ؤ شوية محطوط ف مخطوطة ف لخيزانة لملكية ف رّباط

## مصادر

تصنيف:توارخي مغريبي
تصنيف:مكناس
تصنيف:زيادة 1873
تصنيف:زيادة 1878
تصنيف:وفيات 1946
تصنيف:مقالات فيها مصدر و 3000 بايت
تصنيف:ناس تزادو ف مكناس
تصنيف:ناس توفاو ف مكناس
تصنيف:ناس د مكناس
تصنيف:شخصيات عندها كتر من تاريخ د الزيادة ف ويكيداطا
تصنيف:توارخيا مغاربا د لقرن 20
إيريكسون

تصغير|يسار|150px|<P ALIGN=center>اللوݣو ديال إيريكسون.</p>
[تصغير|يسار|250px|<P ALIGN=center>بيرو ديال إيريكسون ف شيسطا، ف النواحي د [سطوكهولم.]]
**إيريكسون** (بالسويدية: **Ericsson**) هي شركة سويدية ديال لإتصالات و لماطيرييل ديالها، و تكنلوجيات بحال لجيل التالت والرابع و لخامس (3 جي - 4 جي و 5 جي). هي أكبر شركة د لماطيرييل د لإتصالات ف لعالم، و عندها تقريبا 35% من السوق ف لعالم. تيخدمو فيها تقريبا 100.000 واحد و كاينة ف 100 بلاد.

تأسسات إيريكسون ف 1876 و خدات السمية ديال مولاها، لارش ماݣنوس إيريكسون، اللي كان مقاول و مخترع سويدي. الشركة ديال إيريكسون هي اللي ختارعات التقنية ديال لبلوتوت، وعندها كتر من 57.000 براءة ختراع ف لعالم.
## مصادر


تصنيف:شركة سويدية
تصنيف:طيكنولوجيا
تصنيف:مقالات فيها مصدر و علاين 3000 بايت
إيكيا

تصغير|300px|خريطة الدول د لبلدان لي فيها ماڭازات ديال إيكيا:
**إيكيا** (بالسويدية: **Ikea**) هي شركة سويدية ديال لآتات ديال الدار و لمّاعن و لأكسيسوارات ديال الدار تأسسات ف 1943 من إنݣفار كامپراد. ف عام 2008، ولاّت هي أكبر شركة ديال لآتات. الشركة د إيكيا معروفة حيت تاتبيع لآتات مقسومة، و خاص لواحد يركّبها رّاسو من بعد ما يشريها.

السمية ديال الشركة جاية من جميع ديال لحروف اللولا ديال السمية ديال لمؤسس "إنݣفار كامپراد"، لفيرمة اللي تولد فيها "إيلمطاريد"، و أقرب دوّار كان حداهم "آݣوناريد". لمقر ديال الشركة كاين دابا ف هولاندا. إيكيا عندها 422 محل ف 50 بلاد ف لعالم، و السيط ديالها تيتشاف كتر من 2 د لمليار د لمرّات ف لعام.

## مصادر


تصنيف:شركة سويدية
لمقرمدة

**لمْقْرْمْدة** هوّا دوّار مغريبي تابع ل جماعة عين مديونة كاين ف إقليم تاونات، جيهة د فاس مكناس. لمقرمدة جات ف مشيخة بوكنالة، ؤ ساكن فيها 417 واحد علا حساب لإحصاء لعام د 2004. يقدر يكون هاد دّوار هوّا نيت لي مدكور عند لحسن لوزان ف كتابو وصف إفريقيا، ؤ جا ف مصادر ؤروپية ب سميت Macarmeda.

علا حساب لحسن لوزان، لمقرمدة ديال لعصور لوسطانية جات علا بعد ديال 20 ميل ف شّرق ديال فاس، ؤ أسسوها ملوك ديال قبيلت زناتة علا سهل خلاب علا ضّفة ديال واد صغير. كانت ف لقديم مركز ديال إقليم كبير ؤ متحضّر بزاف. تعرضات ل هجوم من عند لعتمانيين ف علاين 1554، ؤ تهجرات مورا لحروب ديال لأمير سعيد ؤ مابقاو منها غير حيوطا.

لمقرمدة مدكورة ف كتاب الاستقصا لأخبار دول المغرب الأقصى.

## مصادر

تصنيف:دوار ف لمغريب
تصنيف:مقالات فيها مصدر و 3000 بايت
ريغا

**ريغا** هيّا مدينة أترية قديمة ف لمغريب جات 55 كيلوميطر علا وليلي ؤ 8 كيلوميطر علا سيدي سليمان، ف إقليم قنيطرة. ريغا تقدر تكون هيا نيت ݣيلدا ؤلا سيلدا، لي كاين حتيمال كبير بلي كانت لعاصيمة د مملكة موريطانية، قبل ما تولي عندها تبعية ل لإمبراطورية رّومانية ف لعهد ديال لماليك بوكوس تّاني. ريغا تّلقاو فيها أتار ديال سّكنى من لفترة لمورية ؤ رّومانية ؤ حتا لبدية د لفترة لإسلامية.

لموقع تّكتاشف ف 1919، ؤ تدارو فيه أبحات أركيولوجية من ديك سّاع، لي عاودو بداو ف 2004. ف 2008، لبحت لأركيولوجي لي تدار ف ريغا كشف علا واحد لبنيان لي غالبا كانت أكاب (بيت د لخزين) كاترجع ل لبدية ديال لقرون لوسطانية، ب لإضافة ل جوج نقيشات ب حروف بونيقية جديدة علا جّنب ديال ݣلّات ديال تمليح لحوت، كاترجع ل لقرن لّول لميلادي. هاد جّوج نقيشات فيهوم 6 د سّطورا ؤ باقين تحت دّيراسة، ؤ هوما أطول نصوص بونيقية تّلقاو ف لمغريب ل حد سّاعة. من غير هادشي، لفرقة د لبحت لأركيولوجي لي كانت مكوّنة من باحيتين مغاربا ؤ فرانساويين، دارت كتيشاف فاريد ديال معصرة د لعنب ديال لمصاوبة د شّراب، شّي لي أكدوه لبقايا لي تلقاو فيها ب تّحليل لكيماوي. هاد لمعصرة نقدرو نعتابروها أقدم مصنع د شّراب معروف ف تّاريخ د لمغريب.

## مصادر

## شوف تا
* شالة
* ليكسوس
* تامودا
* وليلي

تصنيف:موريطانية
تصنيف:مدون مغريبية أتارية
تصنيف:لمغريب لقديم
تصنيف:لإمبراطورية الرومانية
تصنيف:عاصيمة قديمة د لمغريب
تصنيف:مقالات فيها مصدر و 3000 بايت
نبيل مولين

**نبيل مولين**، تولد ف 1980 ف رّباط، هو مؤرخ مغريبي ؤ مختص ف لعولوم سّياسية.

## حياتو
خدا مولين دوكتورا ف تّاريخ من جاميعة سوربون ف باريز ؤ ف لعولوم سّياسية من لمعهد د دّراسات سّياسية ف باريز (سيونص پو). لموضوع ديال لأطروحة ديالو هو "لخلافة لخيالية د أحمد لمنصور: شّرعية ؤ سّلطة ؤ دّيپلوماسية ف لمغريب". خدام دابا ف لمركز لوطني د لبحوت لعلمية ف فرانصا. لمجالات لي خدام عليهم هوما سّلطة ؤ لحوكم لإسلامي، تاريخ د لمغريب ؤ د ساعودية. كيقري مولين ف مدرسة د دراسات لعليا ف لعولوم لجتيماعية ف باريز.

ف 2019، بدا يدير مولين سلسلة د لڤيديوات ف يوتوب ب سميت "يُقال إن" (كيتڭال بلي) لي هضر فيهم علا مواضيع تاريخية. لموسم لول تشاف كتر من تلاتة د لمليون مرة، هادشي لي خلاه يتجدد ل موسم تاني.

## كتوباتو
* 
* 
* 
* 
* 
* 
* 
* معا صابرينا ميرڤين، 
* 

## مصادر

تصنيف:زيادة 1980
تصنيف:ناس حيين
تصنيف:توارخي مغريبي
تصنيف:يوتوبر مغريبي
تصنيف:كتاتبيا مغاربا د لقرن 21
تصنيف:مقالات فيها مصدر و 3000 بايت
ݣيلدا

**ݣيلدا** ؤلا **سيلدا** ؤلا **ݣودّا** (ب لّاتينية **Gilda** ؤلا **Silda** ؤلا **Gudda**، ب ليونانية **Γίλδα** ؤلا **Σίλδα**) هيّا مدينة مورية قديمة لي كاين حتيمال كبير بلي كانت لعاصيمة د مملكة موريطانية، قبل ما تولي عندها تبعية ل لإمبراطورية رّومانية ف لعهد ديال لماليك بوكوس تّاني. ݣيلدا معروفة من لكتابات ليونانية ؤ لّاتينية بحال تّسافيرة د أنطونينوس، لمكتوبات ديال پومپونيوس ميلا، ؤ لخاريطة د كلاوديوس پطوليمايوس. لموضع ديال ݣيلدا مامعروفش 100% ؤ حتال لبدية د لقرن واحد ؤ عشرين، كانو قتيراحات بزاف علا لموقع ديالها، بحال سوق لاربع ديال سيدي سليمان ؤ مكناس. لأبحات لأركيولوجية لي تدارت ف سّنوات لّخرة ف ريغة عطات قوة كبيرة ل لفرضية بلي هيّا لموضع لحقيقي د ݣيلدا.

## مصادر

## شوف تا
* ريغة
* ليكسوس
* تامودا
* وليلي

تصنيف:موريطانية
تصنيف:مدون مغريبية أتارية
تصنيف:مدون أترية مفقودة
تصنيف:لمغريب لقديم
تصنيف:لإمبراطورية الرومانية
تصنيف:عاصيمة قديمة د لمغريب
تصنيف:مقالات فيها مصدر و 3000 بايت
تصنيف:مدون د موريطانية
ڤولڤو

تصغير|يسار|250px|<P ALIGN=center>أوّل طونوبيلة د ڤولڤو ف 1927.</p>
تصغير|يسار|250px|<P ALIGN=center>موديل 1980 ديال ڤولڤو.</p>
**ڤولڤو** (بالسويدية: **Volvo**) هي شركة سويدية ديال الطونوبيلات و لكاميويات تأسسات ف 1927، و لمقر ديالها كاين ف لمدينة د يوطيبوري. هي الشركة اللي ختارعات السمطة ديال الطونوبيل، و ف 2016 كانت هي لمنتج التاني ديال لكاميويات ف لعالم.

ڤولڤو كلمة باللاتينية تاتعني "تانتكركب". تيخدمو فيها تقريبا 96.000 واحد.
## مصادر


تصنيف:شركة سويدية
تصنيف:شركة د الطوموبيلات
الجغرافيا (پطوليمايوس)

[تصغير|طّرجامة ب لّاتينية ديال '''الجغرافيا''' من عند [ياكوبوس أنڭيلوس ف 1411|page=9]]
**الجغرافيا** (ب ليونانية **Γεωγραφικὴ Ὑφήγησις**، *ݣيوݣرافيكي هيفيݣيسيس* ب معنى **لهداية الجغرافية**، ب لّاتينية **Geographia** ؤلا **Cosmographia**) هوّا كتاب علا شكل أطلس، ؤ تريطي ديال لكارطوݣرافيا، لي جامع لمعرفة الجغرافية ف لإمبراطورية رّومانية ف لقرن تّاني لميلادي. كان كتبو لماطيماتيسيان ؤ الجغرافي ليوناني كلاوديوس پطوليمايوس كا موراجعة ديال كتاب د مارينوس صّوري لي دابا مفقود. طّرجامة د هاد لكتاب ل لعربية ف لقرن تّاسع من عند لخواريزمي، ؤ ل لّاتينية ف لبدية د لقرن خمسطاش كان عندهوم تأتير كبير علا لمعرفة الجغرافية ف لعالم لإسلامي ؤ ف ؤروپا.

## مصادر


تصنيف:كتوبا
تصنيف:لإمبراطورية الرومانية
تصنيف:تاريخ د الجغرافيا
تصنيف:سيستيم جغرافي د لإحداتيات
كلاوديوس پطوليمايوس

**كلاوديوس پطوليمايوس** (مزيود ف جوايه عام 100، مات ف جوايه 170) هوّا ماطيماتيسيان، جغرافي، فالاكي، مونجّيم ؤ طييوريسيان د لموسيقا يوناني روماني، لي يقدر كانو عندو ؤصول ميصرية. تّاريخ د زّيادة ؤ لموت ديالو مامعروفينش ب تّحديد، ولاكين مأكد بلي كان خدّام ف لإسكندرية مابين 127 ؤ 148 ميلادية، حيت هاد لفترة كاتّوافق معا مولاحضات فلكية كان دارها. پطوليمايوس كان عندو تأتير كبير علا صّيونص، سيرتو الجغرافيا، ب كتابو ألماجيسط ديال لفلك، لي من بين بزاف د سّتونات حط فيه سّاس ديال لحساب لمتلّت ؤلا طّريݣونوميا. كاينين عاداد د لكتوبا ديالو خرين لي ماضاعوش من بينهوم تيطرابيبلوس، الجغرافيا، أرمونيكون ديال لموسيقا، ؤ ؤپتيكا ديال لوپتيك.

## مصادر


تصنيف:مصر
تصنيف:ليونان
تصنيف:لإمبراطورية الرومانية
تصنيف:زيادة 87
تصنيف:زيادة 100
تصنيف:وفيات 170
تصنيف:كاتب روماني قديم
تصنيف:زيادة ف عوام 100
تصنيف:ناس توفاو ف لإسكندرية
تصنيف:وفيات ف لقرن 2
تصنيف:ماطيماتيسيان د ليونان لقديمة
ڤوبريكس

**ڤوبريكس** ؤلا **ووبريكس** ؤلا **ؤوبريكس** ؤلا **بوبريكس**  ؤلا **ڤوبريس** (ب لّاتينية **Vobrix** ؤلا **Ubrix** ؤلا **Bobrix** ؤلا **Vobris**) هيّا مدينة مورية أمازيغية قديمة كانت علّاقل من لفترة رّومانية ف شّمال د لمغريب. لموضع ديالها مامعروفش، ؤ كاينين بزاف د لفتيراضات عليه لي حتا وحدة منها ما متوكدة حاليا.

علا حساب دّيكسيونير ديال لجغرافيا لقديمة ديال أليكزاندر ماكبين، لي ناقل هاد لكلام علا لمؤرخ سّپنيولي لويس ديل مارمول كارباخال، ڤوبريكس هيّا مدينة أترية كانت قريبة ل فاس، ؤ من لهديم ديالها كانت تّبنات مدينة قديمة خرة سميتها لامپطا، علا سّفح ديال جبل زلاغ. كاين قتيراح أخور، ب لعتيماد علا سّيستيم د لمعلومات لجغرافية (GIS)، بلي ڤوبريكس هيّا قريـٰت بوريد لي جات بعـٰد جيهت شّمال ب نّسبة ل فاس.

ڤوبريكس مدكورة ف مصدر قديم واحد لي هوّا لخاريطة د كلاوديوس پطوليمايوس.

## مصادر

## شوف تا
* شالة
* ليكسوس
* تامودا
* وليلي

تصنيف:موريطانية
تصنيف:مدون مغريبية أتارية
تصنيف:مدون أترية مفقودة
تصنيف:لمغريب لقديم
تصنيف:لإمبراطورية الرومانية
تصنيف:مقالات فيها مصدر و 3000 بايت
تصنيف:مدون د موريطانية
تيصالات لمغريب

**تّيصالات لمغريب** (بلعربية: **اتصالات المغرب**، بلفرانساوية:**Maroc Telecom**)، و لمعروفة تا بسميت "اتصالات"، هي شركة مغريبية ديال لإتصالات تأسسات ف 1998. كانت الشركة ف اللول تابعة للدولة، و لكن ف 2001 بدات تاتباع للخواص، و ولاّ طرف منها تابع للشركة لفرانساوية ڤيڤيندي. ف 2014، باعت ڤيڤيندي حقها للشركة د اتصالات لإماراتية. دابا 53% من اتصالات لمغريب تابعة لإتصالات لإماراتية، 22% للدولة د لمغريب، و التباقي مفرق على بزاف د الناس والشركات.

تّيصالات لمغريب هي أقدم شركة ديال لإتصالات ف لمغريب، و خدامة ف بزاف د لحوايج بحال التيليفون ديال الدار، الريزو د لبورطابل، لانتيرنيت، لكابلات، و آي پي تي ڤي. لمدير ديال الشركة من نهار بدات هو عبد السلام أحيزون. تّيصالات كاينة ف 11 لبلاد ف إفريقيا، و عندها شركات تابعة ليها تمّا. من لبلدان اللي خدامة فيها كاين موريطانيا و بوركينا فاصو وللݣابون و مالي.

## مصادر

تصنيف:شركات د لمغريب
تصنيف:طيكنولوجيا ف لمغريب
تصنيف:تأسيسات د 1998 ف لمغريب
ڤاكا

**ڤاكّا** (ب لّاتينية **Vakka**) هيّا موضع ف لمغريب لقديم لي بعض لمرويات لقديمة كيݣولو بلي أول موضع فين ستاقرو ليهود ملي هاجرو ل لمغريب ف لألفية لّولة قبل لميلاد، ؤ ب تّحديد مورما تدمر لهيكل ف لقدس ف لقرن سّات قبل لميلاد. ڤاكا تقدر تكون هيّا أقا لي هيّا مدينة صغيرة كاينة دابا ف جيهت سوس ماسة.

لمرويات كاتݣول بلي ليهود ستاقرو حتا ف إيفران لأطلس صغير، ؤ ف لقرن رّابع ف بلاصة سميتها ڤادين.

## مصادر

## شوف تا
* ريغة
* ڤادين
* تامودا
* وليلي

تصنيف:موريطانية
تصنيف:مدون مغريبية أتارية
تصنيف:مدون أترية مفقودة
تصنيف:لمغريب لقديم
تصنيف:مغاربا يهود
تصنيف:ستيتناء من طاݣ ناقصين تصاور
تصنيف:مدون د موريطانية
الدشر الجديد

**الدشر الجديد** هوا دوار كاين ف جماعة سّاحل، إقليم لعرايش، جهة طنجة تطوان الحسيمة ف لمغريب. هاد دّوار كينتامي ل مشيخة فرقة الجديد لي كتضم 9 د دّواور. لعاداد د سّكان ديالو كيتقدر بـ 705 شخص علا حساب لإحصاء الرسمي د عام 2004.

ف لموضع ديال دّشر جّديد ف لفترة لقديمة كانت مدينة ديال زيليس ؤلا زيليل، لي كاترجع ل لفترة د لستيكشافات لفينيقية.

## مصادر

تصنيف:جهة طنجة تطوان الحسيمة
تصنيف:دوار ف لمغريب
طرقان رومانية ف لمغريب

تصغير|خاريطة من لقرن 19 كاتحاول تبين بعض طّرقان رّومانية ف لمغريب
**طّرقان رّومانية ف لمغريب** هوما طّرقان لي بناو رّومان ف لوقت ديال حتيلالهوم ل لمناطق ديال لمغريب، ؤلا لي ستاغلوهوم ف ديك لفترة. لخرايط ؤ لمكتوبات من ديك لفترة كيعطيونا فيكرة علا لمسارات ديال هاد طّرقان. لبحت لأركيولوجي بيّن لبعض منهوم، سيرتو وسط لمدون بحال وليلي ؤ سالا كولونيا.

ف عام 40 تّقتل پطوليمايوس آخر ماليك ديال مملكة موريطانية، ب أمر من لإمبراطور كاليݣولا، ف ضروف مامفهوماش مزيان. نّاتيجة كانت تّقسيم ديال لمملكة ل جوج أقاليم رومانية هوما موريطانية طّنجية ؤ موريطانية لقيصرية، لي لحدود بيناتهوم كانت عند واد ملوية. هادشي طرا ف لعهد ديال لإمبراطور كلاوديوس (كاليݣولا كان مات ف عملية د غتيال ف 41 ميلادية). طّريق لجانوبية من طانجا كانت كاتّفرق ل جوج طرقان عند أد ميركوري (لي غالبا دابا هيا بلاد لمرس). وحدة منهوم كانت كاتّبع لاكوط لأطلسية ؤ كاتدوز علا زيليس (دابا الدشر الجديد)، ليكسوس (لعرايش)، ؤ سالا كولونيا (شالة). لوخرة كاتمشي ل عند وليلي ؤ كاتسالا ف طوكولوسيدا.
كاين حتيمال بلي طريق جديدة تّبنات ف هاد لفترة من سالا كولونيا ل أنفا (دابا كازا)، لي كانت فيها مرسا قديم كانو كيستعملوه سّكان لمحليين (لمور لأمازيغ) ؤ لفينيقيين، ؤ بداو كيستاغلوه رّومان من 15 قبل لميلاد. كانت طريق خرة موهيمة لي كاتربط موريطانية طّنجية ؤ موريطانية لقيصرية، ؤ ب تّحديد من طانجا ل تامودا ل نوميروس سيروروم (دابا مغنية ف دزاير).

## طّرقان ديال موريطانية طّنجية
[تصغير|طّرقان رّومانية ف لمغريب ف [طابولا پيوتينݣيانا]]
* طانجا ← أد ميركوري
* طانجا ← تامودا ← نوميروس سيروروم (موريطانية لقيصرية)
* أد ميركوري ← زيليس
* أد ميركوري ← أد نوڤاس
* أد نوڤاس ← ليكسوس
* زيليس ← ليكسوس
* ليكسوس ← فريݣيديس ← سالا كولونيا ← تاموسيدا ← ݣيلدا (؟) ← أكواي داكيكاي ← مشرع صّفا ← عين شكور ← وليلي ← طوكولوسيدا
* أد نوڤاس ← ؤپيدوم نوڤوم ← ݣيلدا (؟) ← سيدي موسى ← طوكولوسيدا
* سالا كولونيا ← أنفا
* طّرقان ديال لمنطقة د وليلي

## مصادر

## شوف تا
* مملكة موريطانية

تصنيف:لمغريب لقديم
تصنيف:لإمبراطورية الرومانية
تصنيف:طرقان قديمة د لمغريب
تصنيف:مقالات فيها مصدر و 3000 بايت
تصنيف:موريطانية الطنجية
تصنيف:طرقان لمغريب
سلا (توضيح)

هادي صفحة د التوضيح، كلمة **سلا** ؤلا **سالا** يمكن يكونو عندها هاد لمعاني:

## مدون
* سلا: مدينة ف شمال لغربي د لمغريب ؤ تاطل على لمحيط لأطلسي.
* سلا جّديدة: مدينة مغريبية كاينة ف لجانوب ديال سلا
* سالا كولونيا: مدينة أترية ؤ موقع تاريخي ؤ أركيولوجي كاين ف مدينة رّباط.
* سلا جّديدة: سمية قديمة ديال رّباط كانت مستعملة ف لقرون لوسطانية.

## بلايص ف مدينة سلا
* واد سلا: سمية قديمة ديال واد بورݣراݣ
* سلا تابريكت: ݣار د تّران ف سلا
* سلا لمدينة: ݣار د تّران ف سلا

## تقسيم إداري
* عمالة سلا: إقليم ؤ عمالة ف جيهت رباط سلا لقنيطرة

## بلايص خرين
* سلا (سلسلة د جبال): جبال كاينين ف جانوب غرب السعودية

تصنيف:صفحة توضيح
صندوق لعجب

**صندوق لعجب** ولا **لابواط أ ميرڤيي** (ب لفرانصاوية: ***La Boîte à merveilles***) هي رواية ؤطوبيوݣرافية د لكاتب لمغريبي احمد صفريوي تكتبات ف 1952 و تنشرات ف 1954. هاد لقصة عندها طبيعة إتنوݣرافية، ؤ كانت كاتعتابر هاد رواية لمدة طويلة بلي هي أول رواية مغريبية مكتوبة ب لفرانصاوية ف لوقيتة د لحماية لفرانساوية على لمغريب قبل ما عاود بانت رواية د *موزاييك طيرني* (جليج مشوه) لي كتبها عبد لقادر شاط و تنشرات ف 1932.

## لموضوع
ف هاد لؤطوبيوكرافي لي كاتعاود علا لمغريب تقليدي، ف لوقيتة د لحيماية، لكتاتبي (لي ف نفس لوقت هو راوي د لقصة)، سيدي محمد، دري صغير ف عمرو 6 سنين كيهضر علا طفولة ديالو لي دوز ف لمدينة لقديمة ديال فاس، كيوصف لمحيط ديالو ب ݣاع تفاصيل لممكنة بلاما يحرفها.

لعنوان "صندوق لعجب" كيشير لواحد صندوق فين كان سيدي محمد كيخزن شي حوايج ديالو فيه، بحال لكواري د لبي ؤ لورد منشف.

## شخصيات
* سيدي محمد: هو راوي د لقصة، دري صغير ف عمرو ست سنين عايش معا واليديه ف ليطاج تاني د دار شّوافة.
* لالة زوبيدة: مت سيدي محمد.
* سيدي عبدسلام: بات سيدي محمد، كيخدم نساج د صوفة.
* لالة كنزة: شوافة ؤ عمة سيدي محمد، ساكنة ف سفلي د دار شوافة.
* دريس لعواد: راجل رحمة ؤ بات لبنت صغيرة زينب (سبع سنين)، كيخدم ف صنيع د لمحرات، ؤ ساكنين ف ليطاج لول د دار شّوافة.
* فاطمة لبزيوية ؤ راجلها علال خدام جارديني، هوما جيران د لفاميلة د سيدي محمد ف ليطاج تاني د دار شّوافة.
* لالة عيشة: جارة لقديمة د لالة زوبيدة.
* لفقي: راجل ب لحية كيخرج ف لحلمات د سيدي محمد.

## لملخص
حمد صفريوي، ولا سيدي محمد، كيعاود علا صغر ديالو ف لمدينة لقديمة د فاس، كيجبد فيها ليام لي دوز ف لمسيد، دكريات ديالو ف لحمام، توجاد ل عاشورا، ؤ رتيباط ديالو ب صندوقو د لعجب. لقصة د هاد ريواية كتشهد علا لعيشة لحقيقية د ناس لي ضايرين ب سيدي محمد، لي عندو ست سنين ؤ حشومي ؤ كيحلم بزاف، ؤ حتا فاميلتو ؤ جيرانهم، لعادات ؤ لمشاكل ديالهم.

لعيشة لعادية ديال هاد دري تخربقات بسباب لغيبة لي ماكانش كيتنساها د باه لي خرج من لمدينة باش يخدم مورما خسر ݣاع راسمالو. ف هاد لريواية كيوصف حمد الصفريوي تحنسيرة ؤ لوحدة ديالو من مورا هادشي ؤ ليام لكحلا لي دوز معا مو ف زيارة د لقبور ؤ سادات حتا يرجع باه. صندوق لعجب، وسط من ݣاع داكشي لي طاري، كان كيشكل راحة ل دري ؤ كانت فرصة ليه باش ينسا ݣاع داكشي لي واقع ؤ يتهدن ؤ يبدا يحلم بعيد.

## مصادر

## لمزاود
* ڤيرسيون پي دي إف د لكتاب

تصنيف:رواية مغريبية
تصنيف:پاجات كاتخدم خاصية ديال P1417
تصنيف:كتاب مكتوب ب لفرانساوية
تصنيف:كتاب د 1954
تصنيف:مقالات فيها مصدر و 3000 بايت
تصنيف:1954 ف لمغريب
يوجينيو زامپيجي

**يوجينيو زامپيجي**، تولد ف 17 أكتوبر 1859 ؤ مات ف 1944، كان رسام ؤ مصور طالياني، داخل ف تيار د رسم نوعي (رسم د لحياة ليومية).

## حياتو
تولد ف مودينا ؤ دخل لأكاديمية لفنون لجميلة ف نفس لمدينة لي كان شادها أنطونيو سيمونازي. ف عمر صغيرة ؤ من لوحات تاريخية لولة ديالو تأتر ب رسام لي أصلو من مودينا حتا هو جيوفاني موزيولي. مورما ربح جايزة پوليتي د رسم ف 1880، ب طابلو ديالو *ريتياريوس*، جاتو لفرصة باش يكمل قرايتو ف لول ف روما ؤ موراها ف فلورنسا لي ستاقر فيها ل ديما ف 1884. ف تمانينات د لقرن تسعطاش، بدا يخدم علا بزاف د لمشاهد د لحياة ليومية، لي دارت نجاج ماشي عادي ف سوق د لفن ؤ لمعارض دولية. تأثر ب ستيل د ݣايطانو كييريتشي ؤ لمدراسة لفلورنسية ماكيايولي. كان كيخدم ف لغالبية د لوقت ف دوك جوج مدون حتال لخر د حياتو.

كانت خدمتو كا مصور مرتابطة بزاف معا رسامي ديالو ؤ هادشي كان كيدار خصوصا ف ستوديو ديالو ب لمعاونة د عارضات لأزياء لي كيلبسو حوايج لفلاحة ولا حوايج ناس لعاديين. مورما كياخد هاد تصاور، كيخدمهم لفنان ل باش يخلق تصويرة ناشطة ؤ شاعرية د لعيشة ف لعروبية د طاليان، خاوية من حتا تلميح لشي نقد جتيماعي، شي لي كان كيقدروه سياح لبرانيين لدرجة أن هادشي خلاه يدير سنسلة من نفس تصاور نمطية لمختالفة ف لعوامات لولة د لقرن لعشرين.

زامپيݣي توفا ف مارانيلو حدا مودينا ف 1944.
Eugenio Zampighi - 02.jpg|
Eugenio Zampighi - Her First Lesson.jpg|*Her First Lesson*
Eugenio Zampighi - 04.jpg|
Eugenio Zampighi A Happy Family.jpg|*A Happy Family*


## نوطات

## مصادر

تصنيف:زيادة 1859
تصنيف:وفيات 1944
تصنيف:رسام طالياني
تصنيف:مصور طالياني
تصنيف:مقالات فيها مصدر و 3000 بايت
عبدصمد زلزولي

**عبدصمد زلزولي**، تولد ف 17 دجنبر 2001 ف بني ملال، هو كوايري مغريبي كيلعب جناح معا ريال بيتيس.

## حياتو
تولد زلزولي ف بني ملال ف لمغريب، ؤ رحل معا عائيلتو ل صبانيا ملي كانت عندو سبع سنين، ب ضبط ف مدينة إلتشي.

### لكاريير معا لفراقي
بدا يلعب كورة ملي كان صغير معا لفراقي د مدينتو، ؤ حاول يدخل يلعب معا إلتشي سي إف، لفرقة لكبيرة ف لمدينة، والاكين ماقبلوهش. بقا مكمل معا لفراقي د درب ف إلتشي حتا شافو لمودريب د هيركوليس ؤنطونيو مورينو دومينݣيز، لي قتارح ليه كونطرا باش يلعب معاهم، ؤ موراها مشا زلزولي يلعب معا لفرقة د مدينة أليكانتي. ماركا أول بيت ديالو ضد ؤريويلا سي إف ف 22 نونبر 2020. ف لخر د 2020 كان غادي يمشي يلعب معا ڤالينسيا، والاكين حتال أخير وقيتة زادت لفرقة ديالو بند جديد بلي إلا مالعبش 45 دقيقة ف 5 د لماتشات ڤالينسيا خاصها تعطي تعويض د عشرالاف ؤرو، هادشي خلا لمفاوضات ماتكملش ؤ بقا معا هيركوليس.

ف 31 غشت 2021، سنا كونطرا د تلت سنين معا لفرقة د إف سي برصلونة ب جوج مليون د لأورو. بدا يلعب موراها معا لفرقة تانية.

ف 30 أكتوبر، عيطلو لمدريب لمؤقت سيرجي بارخوان د لفرقة لولة باش يلعب ضد ديپورتيڤو ألاڤيس ف ليݣا، لي دخل يلعب فيه ف دقيقة 80 بلاصت ؤسكار مينݣيزا. ف 12 دجنبر، ماركا أول بيت ديالو ضد ؤساسونا ب ضومي ڤولي پاصاها لو ؤسمان ديمبيلي.

ف 1 شتنبر 2022، جدد لكونطرا ديالو حتال 2026 معا لبارصا، لي موراها سلفاتو ل لفرقة د ؤساسونا.

### لكاريير معا لمونتخاب
شارك زلزولي ف بزاف د لماتشات لويدية معا لكاطيݣوريات صغار د لمونتخاب د لمغريب، خصوصا معا قل من 15 لعام ؤ حتا معا قل من 17 لعام، لي كان كيدربهم لمودريب لبرطقيزي جواو فيليپ أروسو لوپيس دا سيلڤا.

ف 2020، شارك معا لمونتخاب د لمغريب ف كاس لعرب د قل من 20 عام، ؤ ماركا فيها جوج بيوتا ضد دجيبوتي.

ف أكتوبر 2021، شارك ف تربص إعدادي معا لمونتخاب د لمغريب قل من 23 عام. ف 23 دجنبر، عيطلو لمودريب وحيد خليلوزيتش باش يلعب كاس إفريقيا ف لكاميرون معا لمونتخاب لول. رفض زّلزولي موراها دعوة ديال خليلوزيتش باش يركز معا يركز معا فرقتو.

## مصادر

تصنيف:زيادة 2001
تصنيف:ناس تزادو ف بني ملال
تصنيف:كوايري مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:لعابا د كاس إفريقيا 2023
ليپسيس ماݣنا

**ليپسيس ماݣنا** ؤلا **ليپكيس ماݣنا** ؤلا **ليپتيس ماݣنا** ؤلا **لبدة لكبيرة** (ب لّاتينية **Lepcis Magna** ؤلا **Leptis Magna**، ب لبونيقية ** لپق** ؤلا ** لپقي**، ب لعربية **لبدة الكبرى**) هيّا مدينة أترية كاينة دابا ف مدينت الخمس ف ليبيا، ف لفم ديال وادي لبدة. ليپسيس كانت من بين أهم لمدون ديال شمال إفريقيا تحت سّيطرة ديال لقرطاجيين ؤ موراهوم نّوميديين، عاد رّومان. طاحت موراها ف يد لڤنداليين ؤ تعرّضات ل هجمات كتيرة، آخير وحدة من طاراف لݣيش د لمسلمين ف لقرن سّابع لي موراها تهجرات بشكل نيهائي.

ليپتيس ماݣنا هيّا لمدينة لي تزاد ؤ كبر فيها لإمبراطور رّوماني سيپتيميوس سيويروس ، لي كانت لوغتو د لم هيّا لبونيقية، ؤ هيّا أكتر موقع أتاري ف شمال إفريقيا لي تّحفض مزيان ؤ بقا لبني ديالو واقف ؤ مصون.

## تاريخ
### تأسيس
ليپتيس كانت ديجا تأسسات معا لّخر ديال لقرن سّات قبل لميلاد ؤ كانت موقع ديال تّيجارة لفينيقية. علا حساب سالوستيوس، تّأسيس كان من طاراف بحّارة من صيدا لي دابا كاينة ف لوبنان ، لي كانو هربو من شي صداع كان طاري ف مدينتهوم. پلينيوس لقديم ؤ سيليوس إيطاليكوس ب لموقابيل ݣالو بلي لبحارة كانو من مدينت صور لّبنانية. هاد لمطايفة مابين صيدا ؤ صور علا شكون فيهوم أسسات موستعمارات ف لبحر دّخلاني كان كيطرا بزاف، ؤ شي مرات حتا مدون "فينيقية" خرة بحال بيروت كانت كاتدخل فيه، ؤ عندو أبعاد سياسية لي ماكاتعتامدش ب ضّارورة علا حقايق تاريخية. ف لواقع، بزاف د لحرايفية د تّاريخ كيعتاقدو بيلا قرطاج هيا لي أسسات لمدينة د ليپتيس، ؤ كاين ݣاع حتيمال بلي هيّا ف لأصل مدينة محلية أسسوها لأمازيغ، بحال بزاف د لمدون لي تمات لفينقة ديالها ف شمال إفريقيا.

### لفترة لقرطاجية ؤ نّوميدية
معا لبدية ديال لقرن تّاني ق.م كانت ليپتيس ديجا تابعة ل قرطاج، ؤ موراها طاحت ف يد نّوميديين بعد لحملة لعسكارية ديال لماليك ماسينيسا.

ف لحروب د يوغرطن (112 تال 105 قبل لميلاد)، لّيپتيسيين غادي يكونو ف صّف ديال رّومان ضد لماليك يوغرطن. مي ف لحرب لأهلية رّومانية د 40 قبل لميلاد، غادي يكونو معا نّوميديين ؤ لپومپيين. علا حساب لمؤريخ رّوماني سالوستيوس، لأمازيغية حتا هيّا كانت مهضورة ف ليپتيس، بسباب جّواج ديال لّيپتيسيين معا نّوميديين، ولاكين تّقاليد ديالها لبونيقية ماتأتروش ب هادشي ، حيت كانت بعيدة علا لعاصيمة د نوميديا سيرتا.

### لفترة رّومانية
ف لفترة رّومانية، حافضات ليپتيس ماݣنا علا تّقاليد ؤ لّوغة ديالها لبونيقية (لفينيقية لغربية) حتال لقرن تّالت لميلادي، كيما كيبينو عاداد د شّواهد تّاريخية ؤ لأركيولوجية، بحال شّقفات د لفلوس ؤ نّقيشات ف لبني، ؤ حتا تّسيير لإداري ؤ لمناصب، بحال لمنصب د شوفيط لي بقا مستامر من لفترة لقرطاجية.

## مصادر


تصنيف:مدون أترية ف ليبيا
تصنيف:قرطاج
تصنيف:مقالات فيها مصدر و 3000 بايت
فرانسيسكو فرانكو

**فرانسيسكو فرانكو باهاموندي**، بالصبليونية: **Francisco Franco Bahamonde** (تولد ف 4 دجنبر 1892 ف ݣاليسيا، مات ف 20 نونبر 1975 ف مدريد) كان جنرال و سياسي صبليوني قاد لقوّات لوطنية الصبليونية ف وقت لحرب لأهلية، طيّح لجمهورية التانية د لبلاد، و حكم صبانيا من 1939 تا مات ف 1975. لوقت د لحكيم د فرانكو، اللي كان معروف بسميت لفرانكاوية، كان معروف بالديكتاتورية ديالو.

ف اللخر د لوقت د لحكيم د فرانكو (ف 1969)، رجّع فرانكو لملكية لصبانيا، و دار لأمير خوان كارلوس هو ولي لعهد ديالو. ملّي مات فرانكو، ولاّ خوان كارلوس هو لماليك ديال لبلاد، و مشا ف الجيهة ديال الديموقراطية.
## حياتو
شارك فرانكو ف لحرب د الريف ملّي كان صغير، و عاوناتو باش يطلع ف لݣراد. ولاّ جينيرال ف 1926، ملّي كانت عندو غي 33 عام.
## مصادر


تصنيف:زيادة 1892
تصنيف:وفيات 1975
تصنيف:سپانيا الفرانكاوية
تصنيف:ناس حكمو سپانيا
تصنيف:ناس توفاو ف مدريد
ميسوكاراس

**ميسوكاراس** (ب ليونانية ****) هوّا مرسا كان ف لاكوط لغربية ديال مملكة موريطانية علا لموحيط لأطلاسي. هاد لموضع جا غالبا ف لفم ديال واد تانسيفت، ؤ يقدر يكون هوّا نيت كاريكوس موروس لي هضرات عليه تّسافيرة د حانون. هاد لموضع معلّم ب سميت "أغوس" ف لخاريطة د رونو د لمغريب، لي حدّد بلي كاينين بقايا أتارية تماك.

كاينين فرضيات خرين تحطو علا لموضع لحقيقي ديال ميسوكاراس، من بينهوم صويرة، جّديدة ؤ أسفي.

## شوف تا
* ريغة
* تامودا
* وليلي

## مصادر

تصنيف:موريطانية
تصنيف:مدون مغريبية أتارية
تصنيف:مدون أترية مفقودة
تصنيف:لمغريب لقديم
تصنيف:مقالات فيها مصدر و علاين 3000 بايت
بينيطو موسوليني

**بينيطو آميلكاري أندريا موسوليني**، بالطاليانية: **Benito Amilcare Andrea Mussolini** (تولد ف 29 يوليوز 1883، مات ف 28 أبريل 1945) كان صحافي و سياسي طالياني أسس لحزب لفاشي الطالياني. كان هو لوزير اللول د الطاليان من 1922 تال 1943، و لواحد اللي كانت عندو أكبر سلطة د لحكيم ف لبلاد ديك لوقت كامل. موسوليني كان ديكتاتور أسس لإيديولوجيا د لفاشية و كان باغي ينشرها ف لعالم كامل.

ف لوقت اللي حكم فيه موسوليني، دخّل الطاليان للحرب لعالمية التانية، و من مورا ما خسر بغا يهرب ولكن حصل وقبطوه لمقاومين الطاليانيين، اللي عدموه ف أبريل 1945 و علقوه بلمقلوب ف واحد لمحطة د ليصونص ف ميلانو باش يشوفوه الناس و يتأكدو باللّي راه مات.
## مصادر


تصنيف:زيادة 1883
تصنيف:وفيات 1945
تصنيف:السياسة د الطاليان
تصنيف:ستيعمار
أحمد بن بلة

**أحمد بن بلة** (تولد ف 25 دجنبر 1916 ف مغنية - مات ف 11 أبريل 2012 ف لجزائر لعاصمة) عسكري وسياسي جزايري، وكان هو الرايس لول د جزاير (من 1963 ل 1965).
## مصادر

تصنيف:زيادة 1916
تصنيف:وفيات 2012
تصنيف:السياسة د جزاير
تصنيف:كوايري جزايري
تصنيف:عسكري جزايري
تصنيف:ناس توفاو ف لجزائر لعاصمة
موريطانية الطنجية

[تصغير|350x350بك|لموضع د موريطانية طنجية ف [لإمبراطورية الرومانية|لإمبراطورية رومانية.]]
**موريطانية طنجية** (ب لاتينية: **Mauretania Tingitana**)، كان إقليم روماني تابع ل لإمبراطورية رومانية.

موريطانية كانت ف لول مملكة كليان د روما معا بوكوس تّاني ؤ يوبا لموريطاني. واخا هكاك، ما كانتش لمملكة ف لوضعية د ستيقلال حقيقي: حيت من لوقيتة د لحوكم د أݣوسطوس، تدارت ف مملكة موريطانية مستعمرات رومانية. ف لقرن لول، قسم لإمبراطور كلاوديوس موريطانية علا جوج بيناتهم واد مولوكا، من جيهة موريطانية لقيصرية ؤ جيهة أخرة موريطانية طنجية.

هاد لإقليم، لي كيتطابق دابا معا تقريبان طّرف شمالي د لمغريب، كان شاد من شبه لݣزيرة شّمالية لي مقابل معا جبل طّر، ل سالا كولونيا (ولا شالة) ؤ وليلي ف لجانوب، ؤ ف شرق حتال واد مولوكا. كانت لعاصيمة ديالها هي وليلي ؤلا طنجيس، لي هي طانجا دابا. ؤ بين لمدون لوخرة لمهمة د هاد لإقليم كاين باناصا، سيپطيم، روسادير، ليكسوس، ؤ تامودا.

## مصادر


تصنيف:لإمبراطورية الرومانية
تصنيف:تاريخ د لمغريب
تصنيف:لمغريب لقديم
تصنيف:تاريخ د طانجا
تصنيف:مقالات فيها مصدر و علاين 3000 بايت
قرطاج خاصها تدمر

**قرطاج خاصها تدمّر** (ب لّاتينية ***') ؤلا ب صيغة مطوّلة '''ؤ ب لإضافة ل هادشي، كيبان ليّا بلي قرطاج خاصها تدمّر''' (ب [[لاتينية|لّاتينية]] ***') هيّا عيبارة مشهورة كان ݣالها سّيناطور ؤ سّياسي رّوماني كاطو لقديم ف لخيطابات ديالو قدّام مجلس شّيوخ رّوماني، قبل من لحرب لبونيقية تّالتة (149 تال 146 قبل لميلاد). كيتݣال بلي كاطو كان كيستعمل هاد لعيبارة كولما سالا شي خيطاب، باش يدفع لمجلس يعلن لحرب علا قرطاج.

هاد لعيبارة كيما هيّا معروفة دابا قادّوها لعولاما ف لقرون 18 ؤ 19، ب لعتيماد علا مْصادر تاريخية بحال تّاريخ طّابيعي لي كاتعاود شنو ݣال كاطو لقديم ب صيغة ماشي مباشرة، ولاكين تقدر تكون أقرب صيغة ل لواقع هيّا طرجامة يونانية ديال پلوطارخ ف كتابو حياوات متوازية، لي كتبها ب هاد شّكل  (كيبان ليّا بلي قرطاج ماخاصهاش تبقا).

هاد لعيبارة تستعملات شحال من مرة، سيرتو ف لغرب، بحال ف 1798 من طاراف نايب برلاماني پول ݣوران (Paul Gauran) ف فرانسا باش يدعو ل لحرب ضد بريطانيا.

## مصادر

تصنيف:لإمبراطورية الرومانية
تصنيف:قرطاج
تصنيف:مصطلحات ؤ تعبيرات لاتينية
تصنيف:مقالات فيها مصدر و علاين 3000 بايت
دجوزيفين كوين

**دجوزيفين كراولي كوين** هيّا مؤريخة ؤ أركيولوجية بريطانية، متخصصة ف تّاريخ لقديم ديال ليونانيين، رّومان، ؤ لفينيقيين. كوين هيّا ؤستادة ديال تّاريخ لقديم ف لكلية د لكلاسيكيات ف جاميعة ؤكسفورد.

## لأعمال ديالها
* 
* 
* 
* 
* 
* 

## مصادر

تصنيف:تاريخ
تصنيف:مقالات فيها مصدر و علاين 3000 بايت
تصنيف:زيادة 1973
تصنيف:ناس حيين
تصنيف:توارخيا د لقرن 21
أد ميركوري

**أد ميركوري** (ب لّاتينية **Ad Mercuri**) هوّا موضع قديم كان ف لإقليم د موريطانية طّنجية رّومانية (دابا ف شمال د لمغريب)، لي يقدر يكون هوّا بلاد مرس دابا.

## مصادر

## شوف تا
* شالة
* ليكسوس
* تامودا

تصنيف:مدون مغريبية أتارية
تصنيف:لمغريب لقديم
تصنيف:لإمبراطورية الرومانية
طيودور مومزن

**كريستيان ماتياس طيودور مومزن** (مزيود ف 30 نونبر 1817 ف ݣاردينݣ ف ألمانيا، مات ف 1 نونبر 1903 ف تشارلوتنبورݣ ف ألمانيا) هوّا حرايفي د لكلاسيكيات ألماني، مؤريخ، حرايفي د لقانون، صحافي، سياسي ؤ أركيولوجي. مومزن كيتّعتابر أعضم حرايفي د لكلاسيكيات ف لقرن 19، ؤ لأعمال ديالو علا تّاريخ روماني باقين مأترين ف لأبحات لعلمية ف هاد لمجال حتال دابا. خدا جايزة نوبل د لأداب ف 1902 علا لأعمال ديالو ف ضّومين ديال تّاريخ، سيرتو كتابو تّاريخ د روما. كان أيضا عضو ف لبرلمان ديال پروسيا ؤ موراها ألمانيا بعدما توحدات. لأعمال ديالو علا لقانون رّوماني كان عندها تأتير كبير علا صّياغة د لقانون لمدني لألماني.

## مصادر


تصنيف:ألمانيا
تصنيف:تاريخ
تصنيف:ناس ربحو جايزة نوبل د لأدب
تصنيف:زيادة 1817
تصنيف:وفيات 1903
عمر الراضي

**عمر الراضي** (تولد ف 18 يوليوز 1986 ف قنيطرة) هو صحافي و مناضل د حقوق لإنسان مغريبي. الراضي متخصص ف الصحافة د التحقيق خاصة ف لمواضيع ديال حقوق لإنسان و الرشوة و لحركات لإجتماعية. خدم ف بزاف د لمواقع لمعروفة بحال لكم.كوم، راديو أطلانتيك، ميديا 24، طيل كيل، لوديسك، و كان من الناشطين ديال مامفاكينش و لحركة د 20 فبراير. عمر الراضي كان هو لي جبد لقضية ديال خدام الدولة.

نهار 26 دجنبر 2019، تقبط عمر الراضي ف الدار لبيضا وتحكم عليه ب 4 شهور د لحبس علاود تغريدة ف تويتر نتاقد فيها واحد لقاضي.

ف 5 يوليوز 2020 تعتاقل عاوتاني. ف لول كانت لقضية لي تعتاقل عليها هي "سّكرة ؤ لعنف ف بلاصة عمومية"، موراها ولاّت هي "تّجسس ؤ بلي خدا فلوس من لخاريج"، و من بعد تزادت تهمة لغتيصابولاّت التهمة هي "لإغتصاب". من مورا عام د لمحاكمة، تحكم على عمر الراضي ب 6 سنين د لحبس، بجوج تهم هوما "التخابر و لإغتصاب". بزاف د الناس و لمناضلين شككو ف هاد التهم وتيقولو بلي عمر الراضي تحاكم على لآراء ديالو.

ف مارس 2022، أكدات محكمة د ستيناف د دارلبيضا لقرار د لمحكامة لبتيدائية ؤ تحكم عليه ب ست سنين د لحبس ف جوج د لقضيات، ب تهمة لغتيصاب ؤ بلي "قاس سلامة داخيلية د دولة ؤ خدا تمويل من منضمات برانية".

ف 29 يوليوز 2024، خرج من حبس تيفلت فين كان مشدود، بعدما جاه عفو ملكي.

## مصادر

تصنيف:زيادة 1986
تصنيف:صحافي مغريبي
تصنيف:كتاتبيا مغاربا د لقرن 21
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف قنيطرة
تصنيف:ناس د قنيطرة
تصنيف:مغاربا د لقرن 21
تصنيف:ناشطين مغاربا د حقوق بنادم
تصنيف:كاتب مغريبي
لحسين السلاوي

**لحسين بن بوشعيب** (تولد و مات ف سلا، 4 أبريل 1921 - 16 أبريل 1951)، لمعروف بسميت لحسين السلاوي كان مغني و ملحن مغريبي، من لمغنيين اللوالا اللي تسجلو و أتروا ف لموسيقى الشعبية د لبلاد. السلاوي كان من بين لمغنيين اللوالا اللي دخّلو آلات جديدة للموسيقى د لمغريب، بحال لعود و لكامانجا، اللي جابهم حيت كان مبلي بلأغاني لمصرية ديال محمد عبد الوهاب. السلاوي كان هو أول مغني مغريبي سجل مع ستوديو دولي، و أول واحد دخل لمونولوݣ و لموّال ف لغنا.

مات لحسين السلاوي ف عام 1951، و كانت عندو يا الله 30 عام. السباب ديال لموت ديالو ما معروفش، كاين اللي تيقول باللي مات بلمرض ديال السل، و كاين اللي تيقول باللي مات بالسم.
## حياتو
تولد لحسين السلاوي ف 1921 ف سلا، و ماتليه بّاه ف 1923، ملّي كانت عندو غي عاماين. دوّز صغر صعيب و كانت عائلتو ما عندهاش. خوه لكبير عبد الله مات ملّي كانت عندو 14 لعام ملّي شارك ف مظاهرة د لوطنيين لمغاربة ف وقت لإستعمار لفرانساوي. بقا لحسين مع مّو (عيشة الرباطية) وخواتاتو التلاتة زهرة وفاطمة و أمنية. كان لغنا عزيز على لحسين من صغرو، و جرا عليه لفقيه من لمسيد حيت كان تيغني لقرآن بلاصة ما يجودو. دخّلاتو مّو لعند معلّم ديال لخياطة، ولكن تا هو جرا عليه ملّي حصّلو تيسرق لبرشمان وتيدير بيه خيوطا للوتار اللي كان تيغنّي بيه.

بدا لحسين السلاوي لغنا د الصح مع لحلايقية د سلا، و كان ديما تيتفرج ف لحلاقي د بوجمعة لفروج ف باب لخميس، و لحلاقي د مولاي بّيه ف الرباط. ملّي دار 17 لعام، دار لفرقة ديالو و بدا تا هو تيدير لحلاقي ديالو. ف اللول ما كانش هادشي عاجب مّو، اللي كانت باغياه يولّي فقي، ولكن ملّي صيفطليها لفلوس اللي ولاّ تيدخل رضات عليه وشجعاتو يكمّل ف لغنا.

ملّي بدا تيتعرف، رحل لحسين للدار لبيضا و دار حلقة ف ساحة لبلدية. تمّا تلاقا مع مراتو، اللي كانت بنت واحد لحلايقية تاتݣلس حداه. من بعد الدرا لبيضا بدا تيمشي من مدينة لمدينة، منهم مراكش و مكناس و لعرايش، تا وصل لطنجة وتلاقا فيها حمد بودروة، لممتل د الشركة د "پاطي ماركوني"، اللي كاتسجل لأغاني و لڤيديوهات. بودروة عجبو لغنا د لحسين، ومشا عندو لسلا، فين سجّلو أول أغنية ديالو، اللي هي "ها هو تاني" ف 1941. مورا هاد التسجيل ولاّ لحسين السلاوي هو أول مغني مغريبي تيسجّل مع لأسطوانات د "پاطي" لعالمية.

ف 1942 مشا لفرانسا، و تما بدا تيسجّل لأغاني ديالو وتعرف كتر. من 1948 ل 1951 تعرّف على مرا فرانساوية، و مادخلش ݣاع لبلادو باش يبقا معاها واخا كان مجوج. ملّي تزاد عليه لحال بزاف، رجع للمغريب و مات ف مدينتو. آخر أغنية غناها كانت هي "يا غريب ليك الله". تدفن ف لمقبرة د سيدي بلعباس ف سلا. لقبر ديالو ما معروفش.

لحسين السلاوي خلاّ ولد واحد سميتو محمد السلاوي، مات ف 2013 ف باريز.

## لأغاني ديالو
لحسين السلاوي عندو 45 لأغنية اللي كلها معروفا بزاف عند لمغاربة، و بزاف د الناس حافضينهم. من هاد لأغاني كاين:
* يا موجة غني
* لماريكان
* سمرا و خمورية
* حضي راسك
* طنجة يا لعالية
## مصادر

تصنيف:بيوغرافيا د رجال
تصنيف:مغني مغريبي
تصنيف:زيادة 1921
تصنيف:وفيات 1951
تصنيف:مقالات فيها مصدر و 3000 بايت
تصنيف:ناس تزادو ف سلا
تصنيف:ناس توفاو ف سلا
تصنيف:ملحن مغريبي
تصنيف:ناس د سلا
تصنيف:زيادة 1918
حمد بن خالد الناصري

**حمد بن خالد الناصري**، (تولد و مات ف سلا، 20 أبريل 1835 - 12 أكتوبر 1897) كان مؤرخ مغريبي، كيتعتابر أهم مؤرخ مغريبي ف لقرن 19، و لكتاب ديالو "لإستقصا" (اللي دوّز 20 عام باش يكتبو) جامع بزاف د لمراحل د التاريخ د لمغريب، و محسوب من لمراجع لمهمة اللي باقا كاتخدّم تال دابا.

الناصري كانت عندو خدامي مهمة معا لمخزن. كان واحد لوقت هو لمدير د لأحباس، و كان لامين ديال بزاف ديال لمراسي د لمغريب.
## حياتو
لأصل ديالو من الزاوية الناصرية ف تامݣروت، اللي جات ف لمنطقة د درعة. كبر ف تقافة بلدية دينية، وحفض لقرآن كامل ف صغرو، ف لمسيد د محمد لعلو ف سلا.

## مصادر

تصنيف:زيادة 1835
تصنيف:وفيات 1897
تصنيف:توارخي مغريبي
تصنيف:كتاتبيا مغاربا د لقرن 19
تصنيف:ناس تزادو ف سلا
تصنيف:ناس توفاو ف سلا
تصنيف:ناس د سلا
لمكتب الشريف د لفوسفاط

**لمكتب الشريف د لفوسفاط** (بلعربية: **المكتب الشريف للفوسفاط**، بلفرانساوية: **Office Chérifien des Phosphates**)، و لمعروف تا بسميت **لوصيپّي** (OCP)، هو شركة مغريبية تاتخرّج و تاتنتج و تاتبيع لفوسفاط و لمشتقات ديالو. لوصيپّي هي أول مصدّر ديال لفوسفاط و لحمض لفسفوري و لغبار اللي جاي من لفوسفاط ف لعالم، و هي أكبر شركة ف لمغريب.

تأسس لمكتب الشريف د لفوسفاط نهار 7 غشت 1920 من عند لفرانساويين ملّي كانو مستعمرين لمغريب، و كانو تيدّيو لفوسفاط من خريبݣة ل لمرسا د الدارلبيضا باش يصدّروه للعالم كامل. من بعد، زادت لوصيپّي خدمات ف بلايص خرا ف لبلاد بحال ليوسفية و بنݣرير و آسفي و بوݣراع و الجرف الصفر. ف 2018، حلات لوصيپّي جامعة ف بنݣرير سمّاتها جامعة محمد السادس پوليطيكنيك.

## مصادر

تصنيف:شركات د لمغريب
تصنيف:تأسيسات د 1920 ف لمغريب
لحوريات لغربيات

**لحوريات لغربيات** ؤلا **لحوريات لهيسپيريديات** (ب ليونانية ***'، هيسپيريديس) ؤلا '''لأطلانتيات''' (ب [[ليونانية]] ***'، أطلانتيديس) ف لأساطير ليونانية لقديمة هوما حوريات ديال لغروب د شّمش لي كانو كيعيشو ف جردة تسمات ب سميتهوم، ؤ تّسماو ب لأطلانتيات، حيت هوما بنات رّب ليوناني أطلس لي هاز لقبة د سّما. هاد رّب تقدر تكون لؤسطورة ديالو مبنية علا لماليك لأمازيغي لؤسطوري أطلس لموري، ؤ بعض رّوايات كاتݣول بلي جّردة د لحوريات لغربيات كانت ف مدينت ليكسوس، حدا لعرايش. روايات خرة كاتݣول بلي كانت ف إيبيريا.

ف لؤسطورة د هرقول، لمهمة لّخرة من بين 12 مهمة لي تسندو ليه، كانت باش يجيب تّفاحات دّهبيات من جّردة د لحوريات لغربيات.

## مصادر



تصنيف:لمغريب لقديم
تصنيف:ليكسوس
تصنيف:شخصيات ف لأساطير ليونانية
سيد لمجهول

**سيد لمجهول** هو فيلم درامي مغريبي د علاء دين لجم خرج ف 2019. تختار لفيلم باش يمتل لمغريب ف دورة 93 د جايزة لؤسكار ل أحسن فيلم براني، والاكين مادازش.

## لقصة
واحد شفار دفن فلوس لي سرق ف واحد لكدية ف صحرا، ؤ عاود رجع موراها ب سنين باش يقلب علا داكشي لي خبا والاكين لقا ديك لبلاصة ولات سيّد.

## لممتيلين
* يونس بواب: شفار
* صلاح بنصالح: دماغ
* بوشعيب سماك: حسن
* محمد نعيمان: براهيم
* أنس لباز: طبيب

## مصادر

تصنيف:أفلام د 2019
تصنيف:فيلم مغريبي
تصنيف:فيلم د دراما